  Виталий Пронин Ӵошатсконэ пыриськемъёсты сӥлы кариз мугорез кыдатон культурая, спортъя но егитъёсын ужан политикая министр Игорь Краснов.Туэ гужем Саратовын ортчизы Россиысь 11-тӥ Гурт шудонъёс. 69 улосысь спортсменъёс 17 амалъя кужымзэс эскеризы. 3-тӥ группае пырись улосъёс пӧлын (гуртъёсын улӥсьёслэн лыдзы 600 сюрсозь) Удмуртиысь команда 4-тӥ инты басьтӥз. Ӵошатсконэ пыриськемъёсты сӥлы кариз мугорез кыдатон культурая, спортъя но егитъёсын ужан политикая министр Игорь Краснов. Гуртысь спортсменъёслэн ӵошатсконазы Удмуртиысь 39 мурт пыриськиз. Соос вал Дэри, Можга, Кизнер, Эгра, Кез, Юкаменск, Балезино ёросъёсысь. Тужгес удалтӥз Дэри ёросысь Андрей Корякинлы: армспортын секталазыя 80 килограммозь воргоронъёс пӧлын 1-тӥ инты басьтӥз. Шаерысьтымы тросэз спортсменъёслы пичильтык гинэ удалтон ӧз тырмы, уноез 4-8-тӥ интыос басьтӥзы. Шаермылэсь данзэ утизы Дэри ёросысь Шор Постол гуртысь Ольга но Василий Малыхъёс Владимир пиенызы.Со понна шаермес данъязы семьяос. Шаермылэсь данзэ утизы Дэри ёросысь Шор Постол гуртысь Ольга но Василий Малыхъёс Владимир пиенызы но Балезино ёросысь Люк черкогуртысь Татьяна но Андрей Наговицинъёс Дарья нылынызы. Малыхъёс 1-тӥ инты басьтӥзы, Наговицинъёс 2-тӥ луизы. Россиысь Гурт шудонъёсын вормисе потэмъёслы сертификатъёс сётӥллям, нош соя ӵектэм кузьымзэс туннэ но басьтэмзы уг луы. Гужем шудонъёс ортчизы, табере дыр вуэмын тол ӵошатсконъёс сярысь малпаськыны. Валентина Емельянова  